CELEX: 32014R1254
Language: el
Date: 2014-07-11 00:00:00
Title: Κατ' εξουσιοδότηση κανονισμός (ΕΕ) αριθ. 1254/2014 της Επιτροπής, της 11ης Ιουλίου 2014 , για τη συμπλήρωση της οδηγίας 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των οικιακών μονάδων εξαερισμού  Κείμενο που παρουσιάζει ενδιαφέρον για τον ΕΟΧ

25.11.2014   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 337/27
               
            
         ΚΑΤ' ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) αριθ. 1254/2014 ΤΗΣ ΕΠΙΤΡΟΠΗΣ
         της 11ης Ιουλίου 2014
         για τη συμπλήρωση της οδηγίας 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των οικιακών μονάδων εξαερισμού
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την ένδειξη της κατανάλωσης ενέργειας και λοιπών πόρων από τα συνδεόμενα με την ενέργεια προϊόντα μέσω της επισήμανσης και της παροχής ομοιόμορφων πληροφοριών σχετικά με αυτά (1), και ιδίως το άρθρο 10,
         Εκτιμώντας τα ακόλουθα:
         
                     (1)
                  
                  
                     Σύμφωνα με την οδηγία 2010/30/ΕΕ, η Επιτροπή οφείλει να θεσπίζει κατ' εξουσιοδότηση πράξεις όσον αφορά την επισήμανση των συνδεόμενων με την ενέργεια προϊόντων. Οι κατ' εξουσιοδότηση πράξεις πρέπει να θεσπίζονται σε περίπτωση που τα προϊόντα παρουσιάζουν σημαντικές δυνατότητες εξοικονόμησης ενέργειας και μεγάλες διαφορές ως προς τα επίπεδα επιδόσεων, μολονότι έχουν ισοδύναμα λειτουργικά χαρακτηριστικά, και εφόσον οι πολιτικοί στόχοι δεν αναμένεται να επιτευχθούν ταχύτερα ή με χαμηλότερο κόστος σε σύγκριση με τις υποχρεωτικές απαιτήσεις μέσω νομοθετικών πράξεων της Ένωσης ή πράξεων αυτορρύθμισης.
                  
               
                     (2)
                  
                  
                     Η Επιτροπή προέβη σε εκτίμηση των τεχνικών, περιβαλλοντικών και οικονομικών πτυχών των οικιακών μονάδων εξαερισμού. Από την εκτίμηση προέκυψε ότι η κατανάλωση ενέργειας από τις οικιακές μονάδες εξαερισμού καταλαμβάνει σημαντικό ποσοστό της συνολικής οικιακής ζήτησης ενέργειας στην Ένωση. Παρά τις βελτιώσεις που έχουν ήδη επέλθει όσον αφορά την ενεργειακή απόδοση των εν λόγω προϊόντων, υπάρχουν σημαντικά περιθώρια περαιτέρω μείωσης της κατανάλωσης ενέργειας των συγκεκριμένων μονάδων. Με την εκτίμηση επιβεβαιώθηκε επίσης η ύπαρξη μεγάλων διαφορών ως προς τα επίπεδα επιδόσεων και διαπιστώθηκε ότι οι στόχοι πολιτικής δεν μπορούν να επιτευχθούν με πράξεις αυτορρύθμισης ή εθελοντικές συμφωνίες.
                  
               
                     (3)
                  
                  
                     Οι μικρές μονάδες εξαερισμού με ηλεκτρική ισχύ εισόδου κάτω των 30 W ανά ρεύμα αέρα θα πρέπει να εξαιρούνται από το πεδίο εφαρμογής του παρόντος κανονισμού. Οι εν λόγω μονάδες είναι σχεδιασμένες για ευρύ φάσμα ποικίλων εφαρμογών, οι οποίες λειτουργούν κυρίως με διαλείποντα ρυθμό και συμπληρωματικά, για παράδειγμα σε χώρους λουτρού. Η συμπερίληψη των συγκεκριμένων μονάδων εξαερισμού στο πεδίο εφαρμογής του κανονισμού συνεπάγεται σημαντικό διοικητικό φόρτο από πλευράς εποπτείας της αγοράς λόγω του μεγάλου όγκου πωλήσεων, ενώ αναμένεται να ενισχύσει σε μικρό μόνο βαθμό τις δυνατότητες εξοικονόμησης ενέργειας. Δεδομένου, ωστόσο, ότι προσφέρουν παρόμοιες λειτουργικές δυνατότητες με άλλες μονάδες εξαερισμού, θα πρέπει παρομοίως να εξεταστεί η πιθανότητα συμπερίληψής τους κατά την επανεξέταση του παρόντος κανονισμού. Οι μη οικιακές μονάδες εξαερισμού (ΜΟΜΕ) θα πρέπει να εξαιρούνται από την υποχρέωση επισήμανσης, διότι τα προϊόντα αυτά επιλέγονται από πολεοδόμους και αρχιτέκτονες και είναι σε μεγάλο βαθμό ανεξάρτητα από τη συμπεριφορά των καταναλωτών και της αγοράς. Θα πρέπει να εξαιρούνται επίσης οι μονάδες εξαερισμού που είναι ειδικά σχεδιασμένες να λειτουργούν αποκλειστικά σε περιπτώσεις έκτακτης ανάγκης ή υπό εξαιρετικές ή επικίνδυνες συνθήκες, διότι χρησιμοποιούνται σπάνια και για σύντομο χρονικό διάστημα. Οι εξαιρέσεις καθιστούν επίσης σαφές ότι οι πολυλειτουργικές μονάδες που κατά κύριο λόγο θερμαίνουν ή ψύχουν και οι απορροφητήρες κουζίνας εξαιρούνται επίσης. Θα πρέπει να θεσπιστούν εναρμονισμένες διατάξεις για τις ετικέτες και τις τυποποιημένες πληροφορίες προϊόντων όσον αφορά την ειδική ενεργειακή κατανάλωση των οικιακών μονάδων εξαερισμού, ώστε να παροτρύνονται οι κατασκευαστές να βελτιώσουν την ενεργειακή απόδοση των εν λόγω μονάδων, να ενθαρρυνθούν οι τελικοί χρήστες να αγοράζουν ενεργειακώς αποδοτικά προϊόντα και να υποστηριχθεί η λειτουργία της εσωτερικής αγοράς.
                  
               
                     (4)
                  
                  
                     Λαμβάνοντας υπόψη ότι η στάθμη ηχητικής ισχύος μιας οικιακής μονάδας εξαερισμού μπορεί να αποτελεί σημαντικό στοιχείο για τους καταναλωτές, οι σχετικές πληροφορίες πρέπει να περιλαμβάνονται στην ετικέτα.
                  
               
                     (5)
                  
                  
                     Το συνδυασμένο αποτέλεσμα του παρόντος κανονισμού και του κανονισμού (ΕΕ) αριθ. 1253/2014 της Επιτροπής (2) αναμένεται να αποφέρει συνολική αύξηση της εξοικονόμησης ενέργειας κατά 1 300 PJ (45 %), η οποία θα ανέρχεται το 2025 σε 4 130 PJ.
                  
               
                     (6)
                  
                  
                     Οι πληροφορίες που παρέχονται στην ετικέτα πρέπει να προκύπτουν με αξιόπιστες, ακριβείς και αναπαραγώγιμες μεθόδους, οι οποίες να λαμβάνουν υπόψη τις γενικώς αποδεκτές σύγχρονες μεθόδους μετρήσεων και υπολογισμών, συμπεριλαμβανομένων, εάν υπάρχουν, εναρμονισμένων προτύπων τα οποία έχουν εκδοθεί από ευρωπαϊκούς οργανισμούς τυποποίησης, όπως αναφέρονται στον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου (3).
                  
               
                     (7)
                  
                  
                     Με τον παρόντα κανονισμό πρέπει να προσδιοριστούν απαιτήσεις σχετικά με τον ενιαίο σχεδιασμό και το περιεχόμενο της ετικέτας, της τεχνικής τεκμηρίωσης και του δελτίου προϊόντος. Επίσης, είναι σκόπιμο να καθοριστούν απαιτήσεις όσον αφορά τις πληροφορίες που πρέπει να παρέχονται σε κάθε μορφή πώλησης εξ αποστάσεως, διαφημίσεων και τεχνικού υλικού προώθησης για τις μονάδες εξαερισμού, λόγω της εντεινόμενης σημασίας των πληροφοριών που παρέχονται στους τελικούς χρήστες μέσω του διαδικτύου.
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Αντικείμενο και πεδίο εφαρμογής
            
               1.   Ο παρών κανονισμός καθορίζει απαιτήσεις επισήμανσης της κατανάλωσης ενέργειας για τις οικιακές μονάδες εξαερισμού.
            
            
               2.   Ο παρών κανονισμός δεν εφαρμόζεται σε οικιακές μονάδες εξαερισμού οι οποίες:
               
                           α)
                        
                        
                           είναι μονοκατευθυντικής ροής (απαγωγής ή παροχής αέρα) με ηλεκτρική ισχύ εισόδου κάτω των 30 W·
                        
                     
                           β)
                        
                        
                           έχουν σχεδιαστεί αποκλειστικά για λειτουργία σε εκρήξιμη ατμόσφαιρα, όπως αυτή ορίζεται στην οδηγία 94/9/ΕΚ του Ευρωπαϊκού Κοινοβουλίου και του Συμβουλίου (4)·
                        
                     
                           γ)
                        
                        
                           έχουν σχεδιαστεί αποκλειστικά για λειτουργία σε περιπτώσεις έκτακτης ανάγκης, για σύντομα χρονικά διαστήματα, και συμμορφώνονται με τις βασικές απαιτήσεις δομικών κατασκευών όσον αφορά την πυρασφάλεια, όπως ορίζεται στον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (5)·
                        
                     
                           δ)
                        
                        
                           έχουν σχεδιαστεί αποκλειστικά για λειτουργία:
                           
                                       i)
                                    
                                    
                                       σε συνθήκες όπου η θερμοκρασία λειτουργίας του ρεύματος αέρα υπερβαίνει τους 100 °C,
                                    
                                 
                                       ii)
                                    
                                    
                                       σε συνθήκες όπου η θερμοκρασία περιβάλλοντος λειτουργίας του κινητήρα που τροφοδοτεί τον ανεμιστήρα, αν βρίσκεται εκτός του ρεύματος αέρα, υπερβαίνει τους 65 °C,
                                    
                                 
                                       iii)
                                    
                                    
                                       σε συνθήκες όπου η θερμοκρασία του ρεύματος αέρα ή η θερμοκρασία περιβάλλοντος λειτουργίας του κινητήρα, αν βρίσκεται εκτός του ρεύματος αέρα, είναι χαμηλότερη από – 40 °С,
                                    
                                 
                                       iv)
                                    
                                    
                                       σε συνθήκες όπου η τάση τροφοδότησης υπερβαίνει τα 1 000 V AC ή 1 500 V DC,
                                    
                                 
                                       v)
                                    
                                    
                                       σε τοξικό, πολύ διαβρωτικό ή εύφλεκτο περιβάλλον ή σε περιβάλλον με λειαντικές ουσίες·
                                    
                                 
                     
                           ε)
                        
                        
                           περιλαμβάνουν εναλλάκτη θερμότητας και αντλία θερμότητας, που προορίζονται για την ανάκτηση θερμότητας ή που επιτρέπουν τη μεταφορά ή απαγωγή θερμότητας επιπλέον της θερμότητας του συστήματος ανάκτησης θερμότητας, εκτός αν πρόκειται για μεταφορά θερμότητας με σκοπό την προστασία από τον παγετό ή την αποπάγωση·
                        
                     
                           στ)
                        
                        
                           χαρακτηρίζονται απορροφητήρες κουζίνας που καλύπτονται από τον κατ' εξουσιοδότηση κανονισμό (ΕΕ) αρ. 65/2014 της Επιτροπής (6).
                        
                     
         
         
            Άρθρο 2
            Ορισμοί
            Για τους σκοπούς του παρόντος κανονισμού εφαρμόζονται οι ακόλουθοι ορισμοί:
            (1)   «μονάδα εξαερισμού (ΜΕ)»: ηλεκτροκίνητη συσκευή η οποία είναι εξοπλισμένη με τουλάχιστον μία πτερωτή, έναν κινητήρα και περίβλημα, και η οποία προορίζεται για την αντικατάσταση του χρησιμοποιημένου αέρα με φρέσκο αέρα στο εσωτερικό κτιρίου ή τμήματος κτιρίου·
            (2)   «οικιακή μονάδα εξαερισμού (ΟΜΕ)»: μονάδα εξαερισμού στην οποία:
            
                        α)
                     
                     
                        η μέγιστη τιμή παροχής δεν υπερβαίνει τα 250 m3/h·
                     
                  
                        β)
                     
                     
                        η μέγιστη τιμή παροχής κυμαίνεται μεταξύ 250 και 1 000 m3/h και ο κατασκευαστής δηλώνει ότι η προτεινόμενη χρήση της αφορά αποκλειστικά και μόνο οικιακές εφαρμογές εξαερισμού·
                     
                  (3)   «μέγιστη τιμή παροχής»: η δηλωμένη μέγιστη τιμή ογκομετρικής παροχής αέρα της μονάδας εξαερισμού η οποία μπορεί να επιτευχθεί με ενσωματωμένους στη μονάδα ή ξεχωριστά παρεχόμενους ρυθμιστές υπό κανονικές συνθήκες αέρα (20 °C και 101 325 Pa), όταν η μονάδα είναι εγκατεστημένη ολοκληρωμένα (π.χ. συμπεριλαμβανομένων των φίλτρων καθαρισμού) και σύμφωνα με τις οδηγίες του κατασκευαστή για ΟΜΕ με αεραγωγούς, η μέγιστη παροχή αφορά την παροχή αέρα με διαφορά εξωτερικής στατικής πίεσης 100 Pa και, για ΟΜΕ χωρίς αεραγωγούς, την παροχή αέρα με τη χαμηλότερη δυνατή διαφορά ολικής πίεσης που επιλέγεται από το φάσμα τιμών 10 (ελάχιστη τιμή)-20-50-100-150-200-250 Pa, αναλόγως με το ποια τιμή είναι ίση ή αμέσως κατώτερη από τη μετρούμενη τιμή διαφοράς πίεσης·
            (4)   «μονάδα εξαερισμού μονοκατευθυντικής ροής (ΜΕΜΡ)»: μονάδα εξαερισμού η οποία παράγει ροή αέρα προς μία μόνο κατεύθυνση, είτε από τον εσωτερικό προς τον εξωτερικό χώρο (απαγωγή συστήματος αερισμού) είτε από τον εξωτερικό προς τον εσωτερικό χώρο (παροχή συστήματος αερισμού), όπου η μηχανικώς παραγόμενη ροή αέρα εξισορροπείται από την παροχή φυσικού αέρα ή από την απαγωγή αέρα·
            (5)   «μονάδα εξαερισμού αμφίδρομης ροής (ΜΕΑΡ)»: μονάδα εξαερισμού η οποία παράγει ροή αέρα μεταξύ του εσωτερικού και του εξωτερικού χώρου και η οποία είναι εξοπλισμένη με ανεμιστήρες απαγωγής και παροχής αέρα·
            (6)   «ισοδύναμο μοντέλο μονάδας εξαερισμού»: μονάδα εξαερισμού με τα ίδια τεχνικά χαρακτηριστικά που προβλέπονται από τις ισχύουσες απαιτήσεις παροχής πληροφοριών για το προϊόν, αλλά το οποίο τίθεται στην αγορά ως διαφορετικό μοντέλο της μονάδας εξαερισμού από τον ίδιο κατασκευαστή, εξουσιοδοτημένο αντιπρόσωπο ή εισαγωγέα.
            Πρόσθετοι ορισμοί για τους σκοπούς των παραρτημάτων II έως IX παρατίθενται στο παράρτημα I.
         
         
            Άρθρο 3
            Ευθύνες των προμηθευτών
            
               1.   Οι προμηθευτές που διαθέτουν στην αγορά οικιακές μονάδες εξαερισμού μεριμνούν ώστε να πληρούνται, από 1ης Ιανουαρίου 2016, οι ακόλουθες απαιτήσεις:
               
                           α)
                        
                        
                           κάθε οικιακή μονάδα εξαερισμού συνοδεύεται από τυπωμένη ετικέτα με τη μορφή και τις πληροφορίες που καθορίζονται στο παράρτημα III και η ετικέτα αυτή παρέχεται τουλάχιστον στη συσκευασία της μονάδας. Για κάθε μοντέλο οικιακής μονάδας εξαερισμού διατίθεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο παράρτημα III·
                        
                     
                           β)
                        
                        
                           διατίθεται δελτίο προϊόντος, όπως προβλέπεται στο παράρτημα IV. Το δελτίο πρέπει να παρέχεται τουλάχιστον στη συσκευασία της μονάδας. Στους εμπόρους και σε δωρεάν προσβάσιμους δικτυακούς τόπους διατίθεται, για κάθε μοντέλο οικιακής μονάδας εξαερισμού, ηλεκτρονικό δελτίο προϊόντος, όπως προβλέπεται στο παράρτημα IV·
                        
                     
                           γ)
                        
                        
                           στις αρχές των κρατών μελών και την Επιτροπή διατίθεται, κατόπιν αιτήματος, τεχνικός φάκελος σύμφωνα με το παράρτημα V·
                        
                     
                           δ)
                        
                        
                           καθίστανται διαθέσιμες οι οδηγίες χρήσης·
                        
                     
                           ε)
                        
                        
                           κάθε διαφήμιση για συγκεκριμένο μοντέλο οικιακής μονάδας εξαερισμού που περιλαμβάνει πληροφορίες σχετικά με την ενέργεια ή την τιμή περιέχει την τάξη ειδικής ενεργειακής κατανάλωσης του εν λόγω μοντέλου·
                        
                     
                           στ)
                        
                        
                           κάθε διαφημιστικό τεχνικό υλικό, το οποίο αφορά συγκεκριμένο μοντέλο οικιακής μονάδας εξαερισμού και περιγράφει τις ειδικές τεχνικές παραμέτρους του, περιλαμβάνει την τάξη ειδικής ενεργειακής κατανάλωσης του μοντέλου αυτού.
                        
                     
            
               2.   Από 1ης Ιανουαρίου 2016, οι οικιακές μονάδες εξαερισμού που διατίθενται στην αγορά παρέχονται με ετικέτα η οποία έχει τη μορφή που καθορίζεται στο παράρτημα III σημείο 1, εφόσον πρόκειται για οικιακές μονάδες εξαερισμού μονοκατευθυντικής ροής, και με ετικέτα η οποία έχει τη μορφή που καθορίζεται στο παράρτημα III σημείο 2, εφόσον πρόκειται για μονάδες εξαερισμού αμφίδρομης ροής.
            
         
         
            Άρθρο 4
            Ευθύνες των εμπόρων
            Οι έμποροι μεριμνούν ώστε:
            
                        α)
                     
                     
                        στο σημείο πώλησης, κάθε οικιακή μονάδα εξαερισμού να φέρει την ετικέτα, που παρέχεται από τους προμηθευτές κατά το άρθρο 3 παράγραφος 1 στοιχείο α), εξωτερικά στην μπροστινή ή την πάνω πλευρά της, έτσι ώστε να είναι ευδιάκριτη·
                     
                  
                        β)
                     
                     
                        όταν δεν μπορεί να αναμένεται ότι ο τελικός χρήστης θα δει το προϊόν εκτεθειμένο στο σημείο πώλησης, οι προσφερόμενες προς πώληση, μίσθωση ή αγορά με δόσεις οικιακές μονάδες εξαερισμού να διατίθενται στην αγορά με τις πληροφορίες που παρέχουν οι προμηθευτές σύμφωνα με το παράρτημα VI, εκτός αν η προσφορά γίνεται μέσω διαδικτύου, οπότε εφαρμόζονται οι διατάξεις του παραρτήματος VII·
                     
                  
                        γ)
                     
                     
                        κάθε διαφήμιση για συγκεκριμένο μοντέλο οικιακής μονάδας εξαερισμού που περιλαμβάνει πληροφορίες σχετικά με την ενέργεια ή την τιμή να περιέχει αναφορά της τάξης ειδικής ενεργειακής κατανάλωσης της μονάδας·
                     
                  
                        δ)
                     
                     
                        κάθε διαφημιστικό τεχνικό υλικό το οποίο αφορά συγκεκριμένο μοντέλο οικιακής μονάδας εξαερισμού και περιγράφει τις συγκεκριμένες τεχνικές παραμέτρους του, να περιλαμβάνει αναφορά της τάξης ειδικής ενεργειακής κατανάλωσης του μοντέλου αυτού και τις οδηγίες χρήσης που παρέχει ο προμηθευτής.
                     
                  
         
            Άρθρο 5
            Μέθοδοι μέτρησης
            Για τους σκοπούς της παροχής πληροφοριών δυνάμει των άρθρων 3 και 4, η τάξη ειδικής ενεργειακής κατανάλωσης προσδιορίζεται σύμφωνα με τον πίνακα που περιλαμβάνεται στο παράρτημα II. Η ειδική ενεργειακή κατανάλωση, η ετήσια κατανάλωση ηλεκτρικής ενέργειας, η ετήσια εξοικονόμηση θερμότητας, η μέγιστη τιμή παροχής και η στάθμη ηχητικής ισχύος προσδιορίζονται σύμφωνα με τις μεθόδους μέτρησης και υπολογισμού που καθορίζονται στο παράρτημα VIII και λαμβάνουν υπόψη τις γενικώς αποδεκτές σύγχρονες μεθόδους μέτρησης και υπολογισμού.
         
         
            Άρθρο 6
            Διαδικασία επαλήθευσης για σκοπούς εποπτείας της αγοράς
            Κατά την αξιολόγηση της συμμόρφωσης της μονάδας εξαερισμού, τα κράτη μέλη εφαρμόζουν τη διαδικασία που καθορίζεται στο παράρτημα IX.
         
         
            Άρθρο 7
            Επανεξέταση
            Το αργότερο την 1η Ιανουαρίου 2020, η Επιτροπή προβαίνει στην επανεξέταση του παρόντος κανονισμού, λαμβάνοντας υπόψη τη συντελεσθείσα τεχνολογική πρόοδο, και παρουσιάζει τα αποτελέσματα της εν λόγω επανεξέτασης στο φόρουμ διαβούλευσης.
            Κατά την επανεξέταση αξιολογούνται ειδικότερα η πιθανή συμπερίληψη άλλων μονάδων εξαερισμού, ιδίως μη οικιακών μονάδων με ολική ηλεκτρική ισχύ εισόδου κάτω των 30 W, και ο υπολογισμός και οι τάξεις ειδικής ενεργειακής κατανάλωσης για μονάδες εξαερισμού ρυθμιζόμενου από χειριστήριο, μονοκατευθυντικής και αμφίδρομης ροής.
         
         
            Άρθρο 8
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
            Βρυξέλλες, 11 Ιουλίου 2014.
            
               
                  Για την Επιτροπή
               
               
                  Ο Πρόεδρος
               
               José Manuel BARROSO
            
         
         
            (1)  ΕΕ L 153 της 18.6.2010, σ. 1.
         
            (2)  Κανονισμός (ΕΕ) αριθ. 1253/2014 της Επιτροπής, της 7ης Ιουλίου 2014, για την εφαρμογή της οδηγίας 2009/125/ΕΚ του Ευρωπαίκού Κοινοβουλίου και του Συμβουλίου όσον αφορά τις απαιτήσεις οικολογικού σχεδιασμού μονάδων εξαερισμού (βλέπε σελίδα 8 της παρούσας Επίσημης Εφημερίδας).
         
            (3)  Κανονισμός (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση (ΕΕ L 316 της 14.11.2012, σ. 12).
         
            (4)  Οδηγία 94/9/ΕΚ του Ευρωπαϊκού Κοινοβουλίου και του Συμβουλίου, της 23ης Μαρτίου 1994, σχετικά με την προσέγγιση των νομοθεσιών των κρατών μελών για τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες (ΕΕ L 100 της 19.4.1994, σ. 1).
         
            (5)  Κανονισμός (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας προϊόντων του τομέα των δομικών κατασκευών και για την κατάργηση της οδηγίας 89/106/ΕΟΚ του Συμβουλίου (ΕΕ L 88 της 4.4.2011, σ. 5).
         
            (6)  Κατ' εξουσιοδότηση κανονισμός (ΕΕ) αρ. 65/2014 της Επιτροπής, της 1ης Οκτωβρίου 2013, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας από οικιακούς φούρνους και απορροφητήρες κουζίνας (ΕΕ L 29 της 31.1.2014, σ. 1).
      
      
         
            ΠΑΡΑΡΤΗΜΑ I
            Ορισμοί που ισχύουν για τα παραρτήματα II έως IX
            1.   «ειδική ενεργειακή κατανάλωση (SEC)»: [εκφρασμένη σε kWh/(m2.a)] συντελεστής για τον ορισμό της ενέργειας που καταναλώνεται κατά τον εξαερισμό ανά τετραγωνικό μέτρο (m2) εμβαδού θερμαινόμενου δαπέδου κατοικίας ή κτιρίου, ο οποίος υπολογίζεται για τις ΟΜΕ σύμφωνα με το παράρτημα VIII·
            2.   «στάθμη ηχητικής ισχύος (LWA)»: ο εκλυόμενος από το περίβλημα αερομεταφερόμενος θόρυβος με στάθμη ηχητικής ισχύος στάθμισης Α, εκφρασμένη σε ντεσιμπέλ (dB) η οποία μετράται σύμφωνα με την κλίμακα που ξεκινά από ένα picowatt (1 pW), σε συνάρτηση με την τιμή αναφοράς της παροχής αέρα·
            3.   «σύστημα μετάδοσης κίνησης πολλαπλών ταχυτήτων»: κινητήρας ανεμιστήρα με δυνατότητα λειτουργίας σε τρεις ή περισσότερες σταθερές ταχύτητες, επιπλέον της μηδενικής («off»)·
            4.   «σύστημα μετάδοσης κίνησης μεταβλητής ταχύτητας (VSD)»: ηλεκτρονικός ρυθμιστής ο οποίος είναι ενσωματωμένος ή λειτουργεί ως ενιαίο σύστημα ή παρέχεται ξεχωριστά με τον κινητήρα και τον ανεμιστήρα και προσαρμόζει συνεχώς την ηλεκτρική ισχύ τροφοδότησης του κινητήρα, ώστε να ελέγχει την παροχή·
            5.   «σύστημα ανάκτησης θερμότητας (HRS)»: το τμήμα της μονάδας εξαερισμού αμφίδρομης ροής που είναι εξοπλισμένο με εναλλάκτη θερμότητας, ο οποίος είναι σχεδιασμένος για τη μεταφορά της θερμότητας που περιέχεται στον (μολυσμένο) αέρα απαγωγής προς τον (καθαρό) αέρα παροχής·
            6.   «θερμική απόδοση οικιακού συστήματος ανάκτησης θερμότητας (HRS) (ηt)»: ο λόγος του κέρδους θερμοκρασίας του αέρα παροχής προς την απώλεια θερμοκρασίας του αέρα απαγωγής, αμφότερα τα μεγέθη σε σχέση με την εξωτερική θερμοκρασία, που μετράται υπό ξηρές συνθήκες του HRS και υπό κανονικές συνθήκες αέρα, με σταθμισμένη παροχή μάζας στην τιμή αναφοράς της παροχής, με διαφορά 13 K μεταξύ εσωτερικής και εξωτερικής θερμοκρασίας, χωρίς διόρθωση για το θερμικό κέρδος από τους κινητήρες των ανεμιστήρων·
            7.   «ποσοστό εσωτερικής διαρροής»: το κλάσμα του αέρα εξαγωγής που βρίσκεται στον αέρα παροχής των μονάδων εξαερισμού με HRS, όπως προκύπτει από τη διαρροή μεταξύ των ρευμάτων αέρα εξαγωγής και παροχής στο εσωτερικό του περιβλήματος, όταν η μονάδα λειτουργεί στην τιμή αναφοράς της ογκομετρικής παροχής αέρα που μετράται στους αγωγούς· η δοκιμή διενεργείται στα 100 Pa·
            8.   «ανακυκλοφορία»: το ποσοστό του αέρα απαγωγής που επιστρέφει στον αέρα παροχής για έναν αναγεννώμενο εναλλάκτη θερμότητας ανάλογα με την παροχή αναφοράς·
            9.   «ποσοστό εξωτερικής διαρροής»: το κλάσμα της τιμής αναφοράς της ογκομετρικής παροχής αέρα που διαφεύγει από το περίβλημα της μονάδας κατά την υποβολή της σε δοκιμή πίεσης· η δοκιμή διενεργείται στα 250 Pa σε συνθήκες τόσο υποπίεσης όσο και υπερπίεσης·
            10.   «ανάμειξη»: η άμεση ανακυκλοφορία ή βραχυκύκλωση των ρευμάτων αέρα μεταξύ των στομίων εξόδου και εισόδου σε αμφότερους τους εσωτερικούς και εξωτερικούς ακροδέκτες, ούτως ώστε να μη συμβάλλουν στον ενεργό εξαερισμό χώρου κτιρίου όταν η μονάδα λειτουργεί στην τιμή αναφοράς της ογκομετρικής παροχής αέρα·
            11.   «αναλογία ανάμειξης»: το κλάσμα του ρεύματος αέρα εξαγωγής —ως μέρος της συνολικής τιμής αναφοράς του όγκου αέρα— που ανακυκλοφορεί μεταξύ των στομίων εξόδου και εσόδου σε αμφότερους τους εσωτερικούς και εξωτερικούς ακροδέκτες και, κατά συνέπεια, δεν συμβάλλει στον ενεργό εξαερισμό χώρου κτιρίου όταν η μονάδα λειτουργεί στην τιμή αναφοράς του όγκου αέρα (ο οποίος μετράται σε απόσταση ενός μέτρου από τον αγωγό παροχής της εσωτερικής μονάδας), αφαιρουμένου του ποσοστού εσωτερικής διαρροής·
            12.   «ενεργός ισχύς εισόδου»: (εκφρασμένη σε W) η ηλεκτρική ισχύς εισόδου με βάση την παροχή αναφοράς και την αντίστοιχη διαφορά εξωτερικής ολικής πίεσης. Συμπεριλαμβάνει την απαιτούμενη ηλεκτρική ενέργεια για τους ανεμιστήρες, τους ρυθμιστές (περιλαμβανομένων των τηλεχειριστηρίων) και την αντλία θερμότητας (εφόσον είναι ενσωματωμένη στη μονάδα)·
            13.   «ειδική ισχύς εισόδου (SPI)»: [εκφρασμένη σε W/(m3/h)] ο λόγος της ενεργού ισχύος εισόδου (σε W) προς την παροχή αναφοράς (σε m3/h)·
            14.   «τιμή παροχής/διάγραμμα πιέσεων»: σύνολο καμπυλών που αφορούν την τιμή παροχής (οριζόντιος άξονας) και τη διαφορά πίεσης μονάδας εξαερισμού μονοκατευθυντικής ροής (ΜΕΜΡ) ή την πλευρά παροχής μονάδας εξαερισμού αμφίδρομης ροής (ΜΕΑΡ). Κάθε καμπύλη αντιπροσωπεύει μία τιμή ταχύτητας ανεμιστήρα με οκτώ τουλάχιστον ισαπέχοντα σημεία δοκιμής και ο αριθμός των καμπυλών καθορίζεται βάσει του αριθμού διακριτών επιλογών ταχυτήτων ανεμιστήρα (μία, δύο ή τρεις) ή περιλαμβάνει, στην περίπτωση ανεμιστήρα με σύστημα μετάδοσης κίνησης μεταβλητής ταχύτητας, τουλάχιστον μία ελάχιστη, μία μέγιστη και μία ενδεδειγμένη ενδιάμεση καμπύλη που προσεγγίζει τις τιμές αναφοράς του όγκου αέρα και της διαφοράς πίεσης για τη δοκιμή SPI·
            15.   «παροχή αναφοράς»: (εκφρασμένη σε m3/s) η τετμημένη σημείου σε καμπύλη του διαγράμματος παροχής/πιέσεων η οποία βρίσκεται είτε επάνω είτε εγγύτερα σε σημείο αναφοράς τουλάχιστον στο 70 % της μέγιστης παροχής και σε τιμή πίεσης 50 Pa για μονάδες με αεραγωγούς ή σε ελάχιστη τιμή πίεσης για μονάδες χωρίς αεραγωγούς. Για τις μονάδες εξαερισμού αμφίδρομης ροής, η τιμή αναφοράς της ογκομετρικής παροχής αέρα εφαρμόζεται στο στόμιο κατάθλιψης της παροχής αέρα·
            16.   «συντελεστής ρύθμισης (CTRL)»: συντελεστής διόρθωσης για τον υπολογισμό της SEC, ανάλογα με τον τύπο χειριστηρίου ρύθμισης το οποίο συμπεριλαμβάνεται στη μονάδα εξαερισμού, σύμφωνα με την περιγραφή που περιλαμβάνεται στο παράρτημα VIII πίνακας 1·
            17.   «παράμετρος ρύθμισης»: μετρήσιμη παράμετρος ή σύνολο μετρήσιμων παραμέτρων που καθορίζουν την εντολή εξαερισμού, π.χ. το ποσοστό σχετικής υγρασίας (RH), διοξειδίου του άνθρακα (CO2), πτητικών οργανικών ενώσεων (VOC) ή άλλων αερίων· η ανίχνευση ύπαρξης, κίνησης ή συνεχούς παρουσίας, χάρη στην εκπομπή υπέρυθρης θερμότητας από το σώμα ή μέσω της ανάκλασης υπερηχητικών κυμάτων· η παραγωγή ηλεκτρικών σημάτων από τον χειρισμό φωτισμού ή εξοπλισμού από ανθρώπινο παράγοντα·
            18.   «χειροκίνητη ρύθμιση»: οποιοδήποτε είδος εντολής χειρισμού γίνεται χωρίς τη χρήση του χειριστηρίου ρύθμισης·
            19.   «χειριστήριο ρύθμισης»: διάταξη ή σύνολο διατάξεων, οι οποίες είναι ενσωματωμένες ή παρέχονται χωριστά, και βάσει των οποίων μετρώνται οι παράμετροι ρύθμισης και το αποτέλεσμα της μέτρησης χρησιμοποιείται για την αυτόματη ρύθμιση της τιμής παροχής της μονάδας και/ή των τιμών παροχής των αγωγών·
            20.   «διεπαφή χρονισμού»: χρονισμένη (ημερήσια ρυθμιζόμενη) διεπαφή χρήστη για τη ρύθμιση της ταχύτητας ανεμιστήρα/τιμής παροχής της μονάδας εξαερισμού. Διαθέτει τουλάχιστον επτά χειροκίνητες ρυθμίσεις, που αντιστοιχούν στις ημέρες της εβδομάδας, με τις οποίες προσαρμόζεται η τιμή παροχής ώστε να αντιστοιχεί σε δύο τουλάχιστον περιόδους μειωμένης παροχής, δηλαδή περιόδους κατά τις οποίες εφαρμόζεται μειωμένη ή μηδενική τιμή παροχής·
            21.   «εξαερισμός ρυθμιζόμενος από το χειριστήριο (DCV)»: μονάδα εξαερισμού που λειτουργεί με βάση το χειριστήριο ρύθμισης·
            22.   «μονάδα με αεραγωγούς»: μονάδα εξαερισμού η οποία προορίζεται για τον εξαερισμό ενός ή περισσότερων δωματίων ή κλειστών χώρων κτιρίου με τη χρήση αεραγωγών και πρόκειται να εξοπλιστεί με συνδέσεις αεραγωγών·
            23.   «μονάδα χωρίς αεραγωγούς»: μονάδα εξαερισμού ενός μόνο δωματίου η οποία προορίζεται για τον εξαερισμό ενός μόνο δωματίου ή κλειστού χώρου κτιρίου και δεν πρόκειται να εξοπλιστεί με συνδέσεις αεραγωγών·
            24.   «χειριστήριο κεντρικής ρύθμισης»: χειριστήριο μονάδας εξαερισμού με αεραγωγούς, με το οποίο ρυθμίζονται συνεχώς μία ή περισσότερες ταχύτητες του ανεμιστήρα, καθώς και η τιμή παροχής, με βάση έναν αισθητήρα για ολόκληρο το εξαεριζόμενο κτίριο ή μέρος του κτιρίου σε κεντρικό επίπεδο·
            25.   «χειριστήριο τοπικής ρύθμισης»: χειριστήριο μονάδας εξαερισμού με αεραγωγούς με το οποίο ρυθμίζονται συνεχώς μία ή περισσότερες ταχύτητες του ανεμιστήρα καθώς και οι μεμονωμένες τιμές παροχής με βάση περισσότερους από έναν αισθητήρες για μονάδα εξαερισμού με αεραγωγούς ή με βάση έναν αισθητήρα για μονάδα χωρίς αεραγωγούς·
            26.   «στατική πίεση (psf)»: η ολική πίεση, αφαιρουμένης της δυναμικής πίεσης του ανεμιστήρα·
            27.   «ολική πίεση (pf)»: η διαφορά μεταξύ της πίεσης ανακοπής στο στόμιο κατάθλιψης του ανεμιστήρα και της πίεσης ανακοπής στο στόμιο αναρρόφησης του ανεμιστήρα·
            28.   «πίεση ανακοπής»: η πίεση που μετράται σε ένα σημείο σε ρέον αέριο όταν αυτό φέρεται σε ηρεμία μέσω ισεντροπικής διεργασίας·
            29.   «δυναμική πίεση»: η πίεση που υπολογίζεται από την παροχή μάζας και τη μέση πυκνότητα του αερίου στο στόμιο κατάθλιψης και το εμβαδόν του στομίου κατάθλιψης της μονάδας·
            30.   «εναλλάκτης ανακτήσιμης θερμότητας»: εναλλάκτης θερμότητας ο οποίος προορίζεται για τη μεταφορά θερμικής ενέργειας από το ένα ρεύμα αέρα στο άλλο χωρίς την κίνηση εξαρτημάτων, όπως επίπεδος ή σωληνοειδής εναλλάκτης θερμότητας παράλληλης, εφαπτόμενης ή αντίθετης ροής, ή συνδυασμός αυτών, ή επίπεδος ή σωληνοειδής εναλλάκτης θερμότητας με διασκορπισμό ατμού·
            31.   «αναγεννώμενος εναλλάκτης θερμότητας»: περιστροφικός εναλλάκτης θερμότητας με ενσωματωμένο περιστρεφόμενο τροχό για τη μεταφορά θερμικής ενέργειας από το ένα ρεύμα αέρα στο άλλο, συμπεριλαμβανομένου κατάλληλου υλικού για τη μεταφορά της λανθάνουσας θερμότητας, μηχανισμό μετάδοσης κίνησης, περίβλημα ή πλαίσιο και στεγανοδακτυλίους για τη μείωση της παράκαμψης και της διαρροής αέρα από το ένα ρεύμα στο άλλο· οι συγκεκριμένοι εναλλάκτες θερμότητας διαθέτουν ποικίλους βαθμούς ανάκτησης υγρασίας, ανάλογα με το υλικό που χρησιμοποιείται·
            32.   «δεκτικότητα της παροχής αέρα στις διακυμάνσεις πίεσης» των ΟΜΕ χωρίς αεραγωγούς: ο λόγος της μέγιστης απόκλισης από τη μέγιστη τιμή παροχής ΟΜΕ στην τιμή + 20 Pa και της αντίστοιχης απόκλισης στην τιμή – 20 Pa ως προς τη διαφορά εξωτερικής ολικής πίεσης·
            33.   «αεροστεγανότητα εσωτερικού/εξωτερικού χώρου» των ΟΜΕ χωρίς αεραγωγούς: η τιμή παροχής (εκφρασμένη σε m3/h) μεταξύ του εσωτερικού και του εξωτερικού χώρου όταν ένας ή περισσότεροι ανεμιστήρες είναι απενεργοποιημένοι.
         
      
      
         
            ΠΑΡΑΡΤΗΜΑ II
            Τάξεις ειδικής ενεργειακής κατανάλωσης
            Τάξεις ειδικής ενεργειακής κατανάλωσης (SEC) για οικιακές μονάδες εξαερισμού σε μέσες κλιματικές συνθήκες:
            
               Πίνακας 1
            
            
               Κατάταξη από 1ης Ιανουαρίου 2016
            
            
                        Τάξη SEC
                     
                     
                        SEC σε kWh/a.m2
                        
                     
                  
                        A+ (ανώτατη απόδοση)
                     
                     
                        SEC < – 42
                     
                  
                        A
                     
                     
                        – 42 ≤ SEC < – 34
                     
                  
                        B
                     
                     
                        – 34 ≤ SEC < – 26
                     
                  
                        C
                     
                     
                        – 26 ≤ SEC < – 23
                     
                  
                        D
                     
                     
                        – 23 ≤ SEC < – 20
                     
                  
                        E
                     
                     
                        – 20 ≤ SEC < – 10
                     
                  
                        F
                     
                     
                        – 10 ≤ SEC < 0
                     
                  
                        G (κατώτατη απόδοση)
                     
                     
                        0 ≤ SEC
                     
                  
      
      
         
            ΠΑΡΑΡΤΗΜΑ III
            Ετικέτα
            
               1.   
               Ετικέτα για μονάδες εξαερισμού μονοκατευθυντικής ροής (ΜΕΜΡ) που διατίθενται στην αγορά μετά την 1η Ιανουαρίου 2016:
               
                  
               Η ετικέτα πρέπει να παρέχει τις ακόλουθες πληροφορίες:
               
                           I.
                        
                        
                           το όνομα/την επωνυμία ή το εμπορικό σήμα του προμηθευτή·
                        
                     
                           II.
                        
                        
                           το αναγνωριστικό μοντέλου από τον προμηθευτή·
                        
                     
                           III
                        
                        
                           την ενεργειακή απόδοση· η αιχμή του βέλους, που περιέχει την τάξη της ενεργειακής απόδοσης της συσκευής, τοποθετείται έναντι της αιχμής του βέλους της οικείας τάξης ενεργειακής απόδοσης. Η αναφερόμενη ενεργειακή απόδοση αφορά «μέσες» κλιματικές συνθήκες·
                        
                     
                           IV.
                        
                        
                           τη στάθμη ηχητικής ισχύος (LWA) σε dB στρογγυλοποιημένη στον πλησιέστερο ακέραιο·
                        
                     
                           V.
                        
                        
                           τη μέγιστη τιμή παροχής σε m3/h στρογγυλοποιημένη στον πλησιέστερο ακέραιο, συνοδευόμενη από ένα βέλος που αντιπροσωπεύει τις ΜΕΜΡ.
                        
                     
            
               2.   
               Ετικέτα για μονάδες εξαερισμού αμφίδρομης ροής (ΜΕΑΡ) που διατίθενται στην αγορά μετά την 1η Ιανουαρίου 2016:
               
                  
               Η ετικέτα πρέπει να παρέχει τις ακόλουθες πληροφορίες:
               
                           I.
                        
                        
                           το όνομα/την επωνυμία ή το εμπορικό σήμα του προμηθευτή·
                        
                     
                           II.
                        
                        
                           το αναγνωριστικό μοντέλου από τον προμηθευτή·
                        
                     
                           III.
                        
                        
                           την ενεργειακή απόδοση· η αιχμή του βέλους, που περιέχει την τάξη της ενεργειακής απόδοσης της συσκευής, τοποθετείται έναντι της αιχμής του βέλους της οικείας τάξης ενεργειακής απόδοσης. Η αναφερόμενη ενεργειακή απόδοση αφορά «μέσες» κλιματικές συνθήκες·
                        
                     
                           IV.
                        
                        
                           τη στάθμη ηχητικής ισχύος (LWA) σε dB στρογγυλοποιημένη στον πλησιέστερο ακέραιο·
                        
                     
                           V.
                        
                        
                           τη μέγιστη τιμή παροχής σε m3/h στρογγυλοποιημένη στον πλησιέστερο ακέραιο, συνοδευόμενη από δύο βέλη σε αντίθετες κατευθύνσεις που αντιπροσωπεύουν τις ΜΕΑΡ.
                        
                     
            
               3.   
               Το σχέδιο των ετικετών για τις οικιακές μονάδες εξαερισμού που ορίζονται στα σημεία 1 ως 2 είναι το ακόλουθο:
               
                  
               Όπου ισχύουν τα εξής:
               
                            
                        
                        
                           Η ετικέτα έχει ελάχιστο πλάτος 75 mm και ελάχιστο ύψος 150 mm. Εάν η ετικέτα τυπώνεται σε μεγαλύτερες διαστάσεις, πρέπει εντούτοις να τηρούνται στο περιεχόμενό της οι αναλογίες σύμφωνα με τις ανωτέρω προδιαγραφές.
                        
                     
                            
                        
                        
                           Το φόντο είναι λευκό.
                        
                     
                            
                        
                        
                           Τα χρώματα είναι κωδικοποιημένα με το χρωματικό μοντέλο CMYK —κυανό, ματζέντα, κίτρινο και μαύρο— σύμφωνα με το ακόλουθο παράδειγμα: 00-70-X-00, όπου: 0 % κυανό, 70 % ματζέντα, 100 % κίτρινο, 0 % μαύρο.
                        
                     
                            
                        
                        
                           Η ετικέτα πληροί όλες τις ακόλουθες απαιτήσεις (οι αριθμοί αναφέρονται στην ανωτέρω εικόνα):
                           
                                       
                                          
                                    
                                    
                                       
                                          Πάχος περιγράμματος ετικέτας ΕΕ: 3,5 pt — χρώμα: κυανό 100 % — στρογγυλεμένες γωνίες: 2,5 mm.
                                    
                                 
                                       
                                          
                                    
                                    
                                       
                                          Λογότυπο ΕΕ: χρώματα: X-80-00-00 και 00-00-X-00.
                                    
                                 
                                       
                                          
                                    
                                    
                                       
                                          Λογότυπο κεφαλίδας «ενέργεια»: χρώμα: X-00-00-00.
                                       Εικονόγραμμα όπως απεικονίζεται: λογότυπο ΕΕ + λογότυπο κεφαλίδας «ενέργεια»: πλάτος: 62 mm, ύψος: 12 mm.
                                    
                                 
                                       
                                          
                                    
                                    
                                       
                                          Περίγραμμα επιμέρους λογότυπου: 1 pt — χρώμα: κυανό 100 % — μήκος: 62 mm.
                                    
                                 
                                       
                                          
                                    
                                    
                                       
                                          Κλίμακες A+–G:
                                       
                                                   —
                                                
                                                
                                                   βέλος: ύψος: 6 mm, κενό: 1 mm — χρώματα:
                                                   
                                                               —
                                                            
                                                            
                                                               ανώτατη τάξη: X-00-X-00,
                                                            
                                                         
                                                               —
                                                            
                                                            
                                                               δεύτερη τάξη: 70-00-X-00,
                                                            
                                                         
                                                               —
                                                            
                                                            
                                                               τρίτη τάξη: 30-00-X-00,
                                                            
                                                         
                                                               —
                                                            
                                                            
                                                               τέταρτη τάξη: 00-00-X-00,
                                                            
                                                         
                                                               —
                                                            
                                                            
                                                               πέμπτη τάξη: 00-30-X-00,
                                                            
                                                         
                                                               —
                                                            
                                                            
                                                               έκτη τάξη: 00-70-X-00,
                                                            
                                                         
                                                               —
                                                            
                                                            
                                                               έβδομη τάξη: 00-Χ-Χ-00,
                                                            
                                                         
                                                               —
                                                            
                                                            
                                                               κατώτατη τάξη: 00-X-X-00·
                                                            
                                                         
                                             
                                                   —
                                                
                                                
                                                   κείμενο: έντονη γραμματοσειρά Calibri 13 pt, κεφαλαία, λευκό.
                                                
                                             
                                 
                                       
                                          
                                    
                                    
                                       
                                          Τάξη ειδικής ενεργειακής κατανάλωσης
                                       
                                       
                                                   —
                                                
                                                
                                                   βέλος: πλάτος: 17 mm, ύψος: 9 mm, 100 % μαύρο,
                                                
                                             
                                                   —
                                                
                                                
                                                   κείμενο: έντονη γραμματοσειρά Calibri 18,5 pt, κεφαλαία, λευκό· σύμβολα «+»: έντονη γραμματοσειρά Calibri 11 pt, λευκό ευθυγραμμισμένο σε μία σειρά.
                                                
                                             
                                 
                                       
                                          
                                    
                                    
                                       
                                          Στάθμη ηχητικής ισχύος σε dB:
                                       
                                                   —
                                                
                                                
                                                   περίγραμμα: 1,5 pt — χρώμα: κυανό 100 % — στρογγυλεμένες γωνίες: 2,5 mm,
                                                
                                             
                                                   —
                                                
                                                
                                                   αριθμητική τιμή: έντονη γραμματοσειρά Calibri 16 pt, 100 % μαύρο,
                                                
                                             
                                                   —
                                                
                                                
                                                   «dB»: κανονική γραμματοσειρά Calibri 10 pt, 100 % μαύρο.
                                                
                                             
                                 
                                       
                                          
                                    
                                    
                                       
                                          Μέγιστη τιμή παροχής σε m3/h:
                                       
                                                   —
                                                
                                                
                                                   περίγραμμα: 1,5 pt — χρώμα: κυανό 100 % — στρογγυλεμένες γωνίες: 2,5 mm,
                                                
                                             
                                                   —
                                                
                                                
                                                   αριθμητική τιμή: έντονη γραμματοσειρά Calibri 16 pt, 100 % μαύρο,
                                                
                                             
                                                   —
                                                
                                                
                                                   «m3/h»: έντονη γραμματοσειρά Calibri 16 pt, 100 % μαύρο·
                                                
                                             
                                                   —
                                                
                                                
                                                   ένα ή δύο βέλη
                                                   
                                                               —
                                                            
                                                            
                                                               πλάτος καθενός: 10 mm, ύψος καθενός: 10 mm,
                                                            
                                                         
                                                               —
                                                            
                                                            
                                                               χρώμα: κυανό 100 %.
                                                            
                                                         
                                             
                                 
                                       
                                          
                                    
                                    
                                       
                                          Ενέργεια:
                                       
                                                   —
                                                
                                                
                                                   Κείμενο: κανονική γραμματοσειρά Calibri 6 pt, κεφαλαία, μαύρο.
                                                
                                             
                                 
                                       
                                          
                                    
                                    
                                       
                                          Περίοδος αναφοράς:
                                       
                                                   —
                                                
                                                
                                                   Κείμενο: έντονη γραμματοσειρά Calibri 8 pt.
                                                
                                             
                                 
                                       
                                          
                                    
                                    
                                       
                                          Επωνυμία ή εμπορικό σήμα του προμηθευτή
                                       
                                    
                                 
                                       
                                          
                                    
                                    
                                       
                                          Αναγνωριστικό μοντέλου από τον προμηθευτή
                                       
                                    
                                 
                                       
                                          
                                    
                                    
                                       Η επωνυμία ή το εμπορικό σήμα του προμηθευτή και το αναγνωριστικό του μοντέλου πρέπει να χωρούν σε περιοχή διαστάσεων 62 × 10 mm.
                                    
                                 
                     
         
      
      
         
            ΠΑΡΑΡΤΗΜΑ IV
            Δελτίο προϊόντος
            Οι πληροφορίες στο δελτίο προϊόντος των οικιακών μονάδων εξαερισμού που αναφέρονται στο άρθρο 3 παράγραφος 1 στοιχείο β) παρέχονται με την ακόλουθη σειρά και περιλαμβάνονται στο φυλλάδιο του προϊόντος ή σε άλλο έγγραφο το οποίο παρέχεται μαζί με το προϊόν:
            
                        α)
                     
                     
                        όνομα/επωνυμία ή εμπορικό σήμα του προμηθευτή·
                     
                  
                        β)
                     
                     
                        αναγνωριστικό μοντέλου του προμηθευτή, δηλαδή ο κωδικός, συνήθως αλφαριθμητικός, που χρησιμοποιείται για τη διάκριση συγκεκριμένου μοντέλου οικιακής μονάδας εξαερισμού από άλλα μοντέλα με το ίδιο εμπορικό σήμα ή όνομα/επωνυμία προμηθευτή·
                     
                  
                        γ)
                     
                     
                        ειδική ενεργειακή κατανάλωση (SEC) σε kWh/(m2.a) για κάθε σχετική κλιματική ζώνη και τάξη SEC·
                     
                  
                        δ)
                     
                     
                        δηλωμένη τυπολογία σύμφωνα με το άρθρο 2 του παρόντος κανονισμού (ΟΜΕ ή ΜΟΜΕ, μονοκατευθυντικής ή αμφίδρομης ροής)·
                     
                  
                        ε)
                     
                     
                        τύπος του συστήματος μετάδοσης κίνησης που είναι εγκατεστημένος ή πρόκειται να εγκατασταθεί (σύστημα μετάδοσης κίνησης πολλαπλών ταχυτήτων ή μεταβλητής ταχύτητας)·
                     
                  
                        στ)
                     
                     
                        τύπος του συστήματος ανάκτησης θερμότητας (εναλλάκτης ανακτήσιμης θερμότητας, αναγεννώμενος εναλλάκτης θερμότητας, κανένα)·
                     
                  
                        ζ)
                     
                     
                        θερμική απόδοση της ανάκτησης θερμότητας (σε % ή «άνευ αντικειμένου» όταν το προϊόν δεν έχει σύστημα ανάκτησης θερμότητας)·
                     
                  
                        η)
                     
                     
                        μέγιστη τιμή παροχής σε m3/h·
                     
                  
                        θ)
                     
                     
                        ισχύς ηλεκτρικού ρεύματος εισόδου του συστήματος μετάδοσης κίνησης του ανεμιστήρα, συμπεριλαμβανομένου τυχόν εξοπλισμού ρύθμισης του κινητήρα, στη μέγιστη τιμή παροχής (W)·
                     
                  
                        ι)
                     
                     
                        στάθμη ηχητικής ισχύος (LWA), στρογγυλοποιημένη στον πλησιέστερο ακέραιο·
                     
                  
                        ια)
                     
                     
                        παροχή αναφοράς σε m3/s·
                     
                  
                        ιβ)
                     
                     
                        διαφορά πίεσης αναφοράς σε Pa·
                     
                  
                        ιγ)
                     
                     
                        ειδική ισχύς εισόδου (SPI) σε W/(m3/h)·
                     
                  
                        ιδ)
                     
                     
                        συντελεστής ρύθμισης και τυπολογία ρύθμισης σύμφωνα με τους σχετικούς ορισμούς και την ταξινόμηση του πίνακα 1 του παραρτήματος VIII·
                     
                  
                        ιε)
                     
                     
                        δηλωμένο μέγιστο ποσοστό εσωτερικής και εξωτερικής διαρροής (%) για τις μονάδες εξαερισμού αμφίδρομης ροής ή ποσοστό ανακυκλοφορίας (μόνο για αναγεννώμενους εναλλάκτες θερμότητας) (%) και ποσοστό εξωτερικής διαρροής (%) για τις μονάδες εξαερισμού μονοκατευθυντικής ροής με αεραγωγούς·
                     
                  
                        ιστ)
                     
                     
                        αναλογία ανάμειξης των τοπικών μονάδων εξαερισμού αμφίδρομης ροής χωρίς αεραγωγούς που δεν πρόκειται να εξοπλιστούν με συνδέσεις αεραγωγών είτε στην πλευρά της παροχής αέρα είτε στην πλευρά της εξαγωγής αέρα·
                     
                  
                        ιζ)
                     
                     
                        θέση και περιγραφή των προειδοποιητικών οπτικών σημάτων φίλτρου για τις ΟΜΕ που προορίζονται για χρήση με φίλτρα, συμπεριλαμβανομένου του κειμένου στο οποίο υπογραμμίζεται η σημασία των τακτικών αλλαγών φίλτρου για την επίδοση και την ενεργειακή απόδοση της εκάστοτε μονάδας·
                     
                  
                        ιη)
                     
                     
                        για τα συστήματα εξαερισμού μονοκατευθυντικής ροής, οι οδηγίες εγκατάστασης ρυθμιζόμενων σχαρών αερισμού παροχής/απαγωγής αέρα στην πρόσοψη για την εξασφάλιση της φυσικής παροχής/εξαγωγής αέρα·
                     
                  
                        ιθ)
                     
                     
                        διεύθυνση του δικτυακού τόπου στον οποίο παρέχονται οδηγίες προσυναρμολόγησης/αποσυναρμολόγησης·
                     
                  
                        κ)
                     
                     
                        μόνο για τις μονάδες χωρίς αεραγωγούς: δεκτικότητα παροχής αέρα στις διακυμάνσεις πίεσης στις τιμές + 20 Pa και – 20 Pa·
                     
                  
                        κα)
                     
                     
                        μόνο για τις μονάδες χωρίς αεραγωγούς: αεροστεγανότητα εσωτερικού/εξωτερικού χώρου σε m3/h·
                     
                  
                        κβ)
                     
                     
                        ετήσια κατανάλωση ηλεκτρικής ενέργειας (AEC) (σε kWh ηλεκτρικής ενέργειας/a)·
                     
                  
                        κγ)
                     
                     
                        ετήσια εξοικονόμηση θερμότητας (AHS) (σε kWh πρωτογενούς ενέργειας/a) για κάθε τύπο κλιματικών συνθηκών («μέσες», «θερμές», «ψυχρές»).
                     
                  
      
      
         
            ΠΑΡΑΡΤΗΜΑ V
            Τεχνικός φάκελος
            Ο τεχνικός φάκελος που αναφέρεται στο άρθρο 3 παράγραφος 1 στοιχείο γ) περιλαμβάνει τουλάχιστον τα ακόλουθα:
            
                        α)
                     
                     
                        το όνομα/την επωνυμία και τη διεύθυνση του προμηθευτή·
                     
                  
                        β)
                     
                     
                        το αναγνωριστικό μοντέλου από τον προμηθευτή, δηλαδή τον κωδικό, συνήθως αλφαριθμητικό, που χρησιμοποιείται για τη διάκριση συγκεκριμένου μοντέλου οικιακής μονάδας εξαερισμού από άλλα μοντέλα με το ίδιο εμπορικό σήμα ή όνομα/επωνυμία προμηθευτή·
                     
                  
                        γ)
                     
                     
                        κατά περίπτωση, παραπομπές στα εναρμονισμένα πρότυπα που εφαρμόστηκαν·
                     
                  
                        δ)
                     
                     
                        κατά περίπτωση, τις άλλες μεθόδους υπολογισμού, πρότυπα μέτρησης και προδιαγραφές που χρησιμοποιήθηκαν·
                     
                  
                        ε)
                     
                     
                        τα στοιχεία ταυτότητας και την υπογραφή του προσώπου που είναι εξουσιοδοτημένο να δεσμεύει τον προμηθευτή·
                     
                  
                        στ)
                     
                     
                        κατά περίπτωση, τις τεχνικές παραμέτρους για τις μετρήσεις, που καθορίστηκαν σύμφωνα με το παράρτημα VIII·
                     
                  
                        ζ)
                     
                     
                        τις εξωτερικές διαστάσεις·
                     
                  
                        η)
                     
                     
                        τις προδιαγραφές του τύπου ΟΜΕ·
                     
                  
                        θ)
                     
                     
                        την τάξη ειδικής ενεργειακής κατανάλωσης του μοντέλου κατά το παράρτημα II·
                     
                  
                        ι)
                     
                     
                        την ειδική ενεργειακή κατανάλωση (SEC) για κάθε σχετική κλιματική ζώνη·
                     
                  
                        ια)
                     
                     
                        τη στάθμη ηχητικής ισχύος (LWA)·
                     
                  
                        ιβ)
                     
                     
                        τα αποτελέσματα των υπολογισμών που εκτελέστηκαν κατά το παράρτημα VIII.
                     
                  Οι προμηθευτές επιτρέπεται να περιλαμβάνουν πρόσθετες πληροφορίες στο τέλος του ανωτέρω καταλόγου.
         
      
      
         
            ΠΑΡΑΡΤΗΜΑ VI
            Παρεχόμενες πληροφορίες στην περίπτωση που μπορεί να αναμένεται ότι οι τελικοί χρήστες θα δουν εκτιθέμενο το προϊόν μόνο στο διαδίκτυο
            
               1.   
               Όταν μπορεί να αναμένεται ότι οι τελικοί χρήστες θα δουν το προϊόν εκτεθειμένο μόνο στο διαδίκτυο, οι πληροφορίες παρέχονται με την ακόλουθη σειρά:
               
                           α)
                        
                        
                           τάξη ειδικής ενεργειακής κατανάλωσης του μοντέλου κατά το παράρτημα II·
                        
                     
                           β)
                        
                        
                           ειδική ενεργειακή κατανάλωση (SEC) σε kWh/(m2.a) για κάθε σχετική κλιματική ζώνη·
                        
                     
                           γ)
                        
                        
                           μέγιστη τιμή παροχής (σε m3/h)·
                        
                     
                           δ)
                        
                        
                           στάθμη ηχητικής ισχύος (LWA) σε dB(A) στρογγυλοποιημένη στον πλησιέστερο ακέραιο.
                        
                     
            
               2.   
               
                  Όταν παρέχονται επίσης άλλες πληροφορίες που περιλαμβάνονται στο δελτίο πληροφοριών για το προϊόν, τηρούνται η μορφή και η σειρά που καθορίζονται στο παράρτημα IV.
               
            
            
               3.   
               
                  Το μέγεθος των γραμμάτων και η γραμματοσειρά με τα οποία εκτυπώνονται ή παρουσιάζονται όλες οι πληροφορίες σύμφωνα με το παρόν παράρτημα πρέπει να είναι ευανάγνωστα.
               
            
         
      
      
         
            ΠΑΡΑΡΤΗΜΑ VII
            Πληροφορίες που πρέπει να παρέχονται σε περίπτωση πώλησης, μίσθωσης ή αγοράς με δόσεις μέσω του διαδικτύου
            
               1.   
               Για τους σκοπούς των σημείων 2 έως 5 του παρόντος παραρτήματος ισχύουν οι ακόλουθοι ορισμοί:
               α)   «μηχανισμός απεικόνισης»: οθόνη, συμπεριλαμβανομένης οθόνης αφής, ή άλλη οπτική τεχνολογία που χρησιμοποιείται για την εμφάνιση διαδικτυακού περιεχομένου στους χρήστες·
               β)   «ένθετη απεικόνιση»: οπτική διεπαφή όπου η πρόσβαση σε εικόνα ή σύνολο δεδομένων γίνεται μέσω επιλογής (κλικ) με το ποντίκι ή κύλισης (roll-over) του ποντικιού πάνω σε άλλη εικόνα ή άλλο σύνολο δεδομένων ή μέσω επέκτασης άλλης εικόνας ή άλλου συνόλου δεδομένων σε οθόνη αφής·
               γ)   «οθόνη αφής»: οθόνη που αντιδρά στην αφή, όπως π.χ. η οθόνη σε υπολογιστή ταμπλέτα, υπολογιστή αβάκιο (slate) ή έξυπνο τηλέφωνο (smartphone)·
               δ)   «εναλλακτικό κείμενο»: κείμενο παρεχόμενο αντί γραφικού, ώστε να είναι δυνατή η παρουσίαση πληροφοριών που είναι αδύνατον να εμφανιστούν ως γραφικό σε συσκευές απεικόνισης οι οποίες δεν μπορούν να εμφανίσουν γραφικά, ή ως βοήθημα προσβασιμότητας, π.χ. ως εισερχόμενα δεδομένα σε εφαρμογές σύνθεσης φωνής.
            
            
               2.   
               
                  Η κατάλληλη ετικέτα που παρέχουν οι προμηθευτές σύμφωνα με το άρθρο 3 παράγραφος 1 στοιχείο α) εμφαίνεται στον μηχανισμό απεικόνισης κοντά στην τιμή του προϊόντος σύμφωνα με τα χρονοδιαγράμματα που καθορίζονται στο άρθρο 3 παράγραφοι 2 και 3. Το μέγεθος είναι τέτοιο ώστε η ετικέτα να είναι ευδιάκριτη και ευανάγνωστη και ανάλογο με το μέγεθος που καθορίζεται στο παράρτημα III. Η ετικέτα επιτρέπεται να εμφανίζεται με τη χρήση ένθετης απεικόνισης, οπότε η εικόνα που χρησιμοποιείται για την πρόσβαση στην ετικέτα πρέπει να τηρεί τις προδιαγραφές που προβλέπονται στο σημείο 3 του παρόντος παραρτήματος. Αν εφαρμόζεται ένθετη απεικόνιση, η ετικέτα εμφανίζεται με την πρώτη επιλογή (κλικ) με το ποντίκι ή την πρώτη κύλιση (roll-over) του ποντικιού πάνω στην εικόνα ή την πρώτη επέκταση της εικόνας σε οθόνη αφής.
               
            
            
               3.   
               Στην περίπτωση ένθετης απεικόνισης, η εικόνα που χρησιμοποιείται για την πρόσβαση στην ετικέτα:
               
                           α)
                        
                        
                           είναι βέλος χρώματος ίδιου με εκείνο της τάξης ενεργειακής απόδοσης του προϊόντος στην ετικέτα·
                        
                     
                           β)
                        
                        
                           φέρει επί του βέλους την τάξη ενεργειακής απόδοσης του προϊόντος σε λευκό χρώμα και μέγεθος γραμματοσειράς ίδιο με εκείνο της τιμής του προϊόντος· και
                        
                     
                           γ)
                        
                        
                           έχει μ'ια από τις ακόλουθες δύο μορφές:
                           
                     
            
               4.   
               Στην περίπτωση ένθετης απεικόνισης, η σειρά απεικόνισης της ετικέτας είναι η ακόλουθη:
               
                           α)
                        
                        
                           η εικόνα που αναφέρεται στο σημείο 3 του παρόντος παραρτήματος εμφαίνεται στον μηχανισμό απεικόνισης κοντά στην τιμή του προϊόντος·
                        
                     
                           β)
                        
                        
                           η εικόνα συνδέεται ηλεκτρονικά με την ετικέτα·
                        
                     
                           γ)
                        
                        
                           η ετικέτα εμφανίζεται κατόπιν επιλογής (κλικ) με το ποντίκι ή κύλισης (roll-over) του ποντικιού πάνω στην εικόνα ή επέκτασης της εικόνας σε οθόνη αφής·
                        
                     
                           δ)
                        
                        
                           η ετικέτα εμφανίζεται από αναδυόμενο (pop-up) μήνυμα, νέα καρτέλα (tab), νέα σελίδα ή ένθετη απεικόνιση στην οθόνη·
                        
                     
                           ε)
                        
                        
                           για τη μεγέθυνση της ετικέτας στις οθόνες αφής ισχύουν οι προδιαγραφές της διάταξης απεικόνισης για τη μεγέθυνση με αφή·
                        
                     
                           στ)
                        
                        
                           η ετικέτα παύει να εμφανίζεται με την επιλογή «κλείσιμο» ή άλλους συνήθεις μηχανισμούς κλεισίματος εικόνας·
                        
                     
                           ζ)
                        
                        
                           το εναλλακτικό κείμενο αντί του γραφικού, που πρέπει να εμφανίζεται όταν δεν είναι δυνατόν να εμφανιστεί η ετικέτα, είναι η τάξη ενεργειακής απόδοσης του προϊόντος σε μέγεθος γραμματοσειράς ίδιο με εκείνο της τιμής του προϊόντος.
                        
                     
            
               5.   
               
                  Το κατάλληλο δελτίο προϊόντος που παρέχουν οι προμηθευτές σύμφωνα με το άρθρο 3 παράγραφος 1 στοιχείο β) εμφαίνεται στον μηχανισμό απεικόνισης κοντά στην τιμή του προϊόντος. Το μέγεθος είναι τέτοιο ώστε το δελτίο προϊόντος να είναι ευδιάκριτο και ευανάγνωστο. Το δελτίο προϊόντος επιτρέπεται να εμφανίζεται με τη χρήση ένθετης απεικόνισης, οπότε στον σύνδεσμο που χρησιμοποιείται για την πρόσβαση στο δελτίο πρέπει να αναγράφεται ευκρινώς και ευανάγνωστα «Δελτίο προϊόντος». Αν εφαρμόζεται ένθετη απεικόνιση, το δελτίο προϊόντος εμφανίζεται με την πρώτη επιλογή (κλικ) με το ποντίκι ή την πρώτη κύλιση (roll-over) του ποντικιού πάνω στον σύνδεσμο ή την πρώτη επέκταση του συνδέσμου σε οθόνη αφής.
               
            
         
      
      
         
            ΠΑΡΑΡΤΗΜΑ VIII
            Μετρήσεις και υπολογισμοί
            
               1.   
               Η ειδική ενεργειακή κατανάλωση (SEC) υπολογίζεται με την ακόλουθη εξίσωση:
               
                  
               όπου:
               
                           —
                        
                        
                           
                              SEC, η ειδική ενεργειακή κατανάλωση για τον εξαερισμό ανά m2 εμβαδού θερμαινόμενου δαπέδου κατοικίας ή κτιρίου [kWh/m2.a],
                        
                     
                           —
                        
                        
                           
                              ta
                              , οι ετήσιες ώρες λειτουργίας [h/a],
                        
                     
                           —
                        
                        
                           
                              pef, ο συντελεστής πρωτογενούς ενέργειας για την παραγωγή και διανομή ηλεκτρικής ενέργειας [-],
                        
                     
                           —
                        
                        
                           
                              qnet
                              , η ζήτηση του ποσοστού καθαρού εξαερισμού ανά m2 εμβαδού θερμαινόμενου δαπέδου [m3/h.m2],
                        
                     
                           —
                        
                        
                           
                              MISC, το άθροισμα συντελεστών γενικής τυπολογίας στο οποίο περιλαμβάνονται οι συντελεστές για την αποδοτικότητα του εξαερισμού, τη διαρροή των αεραγωγών και την πρόσθετη διείσδυση αέρα [-],
                        
                     
                           —
                        
                        
                           
                              CTRL, ο συντελεστής ρύθμισης του εξαερισμού [-],
                        
                     
                           —
                        
                        
                           
                              x, εκθέτης ο οποίος λαμβάνει υπόψη τη μη γραμμικότητα μεταξύ της θερμικής ενέργειας και της εξοικονόμησης ηλεκτρικής ενέργειας, σε συνάρτηση με τα χαρακτηριστικά του κινητήρα και του συστήματος μετάδοσης κίνησης [-],
                        
                     
                           —
                        
                        
                           
                              SPI, η ειδική ισχύς εισόδου [kW/(m3/h)],
                        
                     
                           —
                        
                        
                           
                              th
                              , ο συνολικός αριθμός ωρών της εποχής θέρμανσης [h],
                        
                     
                           —
                        
                        
                           
                              ΔΤh
                              , η μέση διαφορά μεταξύ της εσωτερικής (19 °C) και της εξωτερικής θερμοκρασίας καθ' όλη τη διάρκεια μιας εποχής θέρμανσης, αφαιρουμένης της διορθωτικής τιμής 3 K για το ηλιακό και το εσωτερικό κέρδος [K],
                        
                     
                           —
                        
                        
                           
                              ηh
                              , η μέση απόδοση της θέρμανσης χώρου [-],
                        
                     
                           —
                        
                        
                           
                              cair
                              , η ειδική θερμοχωρητικότητα του αέρα υπό σταθερή πίεση και πυκνότητα [kWh/(m3 K)],
                        
                     
                           —
                        
                        
                           
                              qref
                              , το ποσοστό αναφοράς φυσικού αερισμού ανά m2 εμβαδού θερμαινόμενου δαπέδου [m3/h.m2],
                        
                     
                           —
                        
                        
                           
                              ηt
                              , η θερμική απόδοση της ανάκτησης θερμότητας [-],
                        
                     
                           —
                        
                        
                           
                              Qdefr
                              , η ετήσια θερμική ενέργεια ανά m2 εμβαδού θερμαινόμενου δαπέδου [kWh/m2.a] για την απόψυξη, βάσει της θέρμανσης με μεταβλητές ηλεκτρικές αντιστάσεις.
                           
                              
                           όπου:
                           
                                       —
                                    
                                    
                                       
                                          tdefr
                                          , η διάρκεια της περιόδου απόψυξης, δηλαδή όταν η εξωτερική θερμοκρασία είναι χαμηλότερη από – 4 °C [h/a], και
                                    
                                 
                                       —
                                    
                                    
                                       
                                          ΔΤdefr
                                          , η μέση διαφορά (K) μεταξύ της εξωτερικής θερμοκρασίας και της θερμοκρασίας των – 4 °C κατά τη διάρκεια της περιόδου απόψυξης.
                                    
                                 Το μέγεθος Qdefr
                               εφαρμόζεται μόνο σε μονάδες αμφίδρομης ροής με εναλλάκτη ανακτήσιμης θερμότητας· για τις μονάδες μονοκατευθυντικής ροής ή για τις μονάδες με αναγεννώμενους εναλλάκτες θερμότητας, η τιμή Qdefr
                               ισούται με μηδέν (Qdefr
                               = 0).
                        
                     Τα μεγέθη SPI και ηt
                   είναι οι τιμές που προκύπτουν από τις μεθόδους δοκιμών και υπολογισμού.
               Άλλες παράμετροι και οι προκαθορισμένες τιμές τους παρατίθενται στον πίνακα 1. Η SEC για την κατηγορία της ετικέτας βασίζεται σε «μέσες» κλιματικές συνθήκες.
            
            
               2.   
               H ετήσια κατανάλωση ηλεκτρικής ενέργειας ανά 100 m2 εμβαδού (AEC) (σε kWh/a ανά έτος) και η ετήσια εξοικονόμηση θερμότητας (AHS), ήτοι η ετήσια εξοικονόμηση κατανάλωσης ενέργειας για θέρμανση (σε kWh ακαθάριστης θερμογόνου δύναμης καυσίμου ανά έτος) υπολογίζονται ως ακολούθως, σύμφωνα με τους ορισμούς του σημείου 1 και τις προκαθορισμένες τιμές που αναγράφονται στον πίνακα 1, για κάθε τύπο κλιματικών συνθηκών (μέσες, θερμές και ψυχρές):
               
                  
               
                  
               
                  Πίνακας 1
               
               
                  Παράμετροι υπολογισμού της ειδικής ενεργειακής κατανάλωσης (SEC)
               
               
                           
                              
                                 Γενική τυπολογία
                              
                           
                        
                        
                           
                              MISC
                           
                        
                     
                           Μονάδες εξαερισμού με αεραγωγούς
                        
                        
                           
                              1,1
                           
                        
                     
                           Μονάδες εξαερισμού χωρίς αεραγωγούς
                        
                        
                           
                              1,21
                           
                        
                     
                           
                              Έλεγχος εξαερισμού
                           
                        
                        
                           
                              CTRL
                           
                        
                     
                           Χειροκίνητη ρύθμιση (χωρίς DCV)
                        
                        
                           
                              1
                           
                        
                     
                           Διεπαφή χρονισμού (χωρίς DCV)
                        
                        
                           
                              0,95
                           
                        
                     
                           Χειριστήριο κεντρικής ρύθμισης
                        
                        
                           
                              0,85
                           
                        
                     
                           Χειριστήριο τοπικής ρύθμισης
                        
                        
                           
                              0,65
                           
                        
                     
                           
                              Κινητήρας & σύστημα μετάδοσης κίνησης
                           
                        
                        
                           
                              Τιμή x
                           
                        
                     
                           Ενεργοποίηση/απενεργοποίηση (on/off) & μία ταχύτητα
                        
                        
                           
                              1
                           
                        
                     
                           2 ταχυτήτων
                        
                        
                           
                              1,2
                           
                        
                     
                           3 ταχυτήτων
                        
                        
                           
                              1,5
                           
                        
                     
                           Μεταβλητή ταχύτητα
                        
                        
                           
                              2
                           
                        
                     
                           
                              Κλίμα
                           
                        
                        
                           
                              
                                 th
                                 
                              
                           
                           σε h
                        
                        
                           
                              
                                 ΔΤh
                                 
                              
                           
                           σε K
                        
                        
                           
                              tdefr
                              
                           
                           σε h
                        
                        
                           
                              ΔΤdefr
                              
                           
                           σε K
                        
                        
                           
                              
                                 Qdefr
                                 
                              
                               (*1)
                           
                           σε kWh/a.m2
                           
                        
                     
                           Ψυχρό
                        
                        
                           
                              6 552 
                           
                        
                        
                           
                              14,5
                           
                        
                        
                           1 003 
                        
                        
                           5,2
                        
                        
                           
                              5,82
                           
                        
                     
                           Μέσο
                        
                        
                           
                              5 112 
                           
                        
                        
                           
                              9,5
                           
                        
                        
                           168
                        
                        
                           2,4
                        
                        
                           
                              0,45
                           
                        
                     
                           Θερμό
                        
                        
                           
                              4 392 
                           
                        
                        
                           
                              5
                           
                        
                        
                           —
                        
                        
                           —
                        
                        
                           
                              —
                           
                        
                     
                           
                              Προκαθορισμένες τιμές
                           
                        
                        
                           
                              Τιμή
                           
                        
                     
                           Ειδική θερμοχωρητικότητα του αέρα, cair
                               σε kWh/(m3K)
                        
                        
                           
                              0,000344
                           
                        
                     
                           Απαίτηση καθαρού εξαερισμού ανά m2 εμβαδού θερμαινόμενου δαπέδου, qnet
                               σε m3/h.m2
                           
                        
                        
                           
                              1,3
                           
                        
                     
                           Ποσοστό αναφοράς φυσικού αερισμού ανά m2 εμβαδού θερμαινόμενου δαπέδου, qref
                               σε [m3/h.m2]
                        
                        
                           
                              2,2
                           
                        
                     
                           Ετήσιες ώρες λειτουργίας, ta
                               σε h
                        
                        
                           
                              8 760 
                           
                        
                     
                           Συντελεστής πρωτογενούς ενέργειας για την παραγωγή & διανομή ηλεκτρικής ενέργειας, pef
                           
                        
                        
                           
                              2,5
                           
                        
                     
                           Απόδοση θέρμανσης χώρου, ηh
                              
                           
                        
                        
                           
                              75 %
                           
                        
                     
            
               (*1)  Η λειτουργία απόψυξης εφαρμόζεται μόνο σε μονάδες αμφίδρομης ροής με εναλλάκτη ανακτήσιμης θερμότητας και υπολογίζεται ως εξής: Qdefr
                = tdefr
                * Δtdefr
                * cair
                * qnet
                * pef. Για τις μονάδες μονοκατευθυντικής ροής ή για τις μονάδες με αναγεννώμενο εναλλάκτη θερμότητας, Qdefr
                = 0
         
      
      
         
            ΠΑΡΑΡΤΗΜΑ IX
            Διαδικασία επαλήθευσης για την επιτήρηση της αγοράς
            Για τον έλεγχο της συμμόρφωσης με τις απαιτήσεις που καθορίζονται στο παράρτημα II, οι αρχές των κρατών μελών υποβάλλουν σε δοκιμή μία μόνον ΟΜΕ. Εάν οι μετρούμενες τιμές ή οι υπολογιζόμενες τιμές βάσει των μετρούμενων τιμών δεν αντιστοιχούν στις δηλωμένες τιμές του κατασκευαστή κατά την έννοια του άρθρου 3, οι οποίες υπόκεινται στις ανοχές επαλήθευσης του πίνακα 1, οι μετρήσεις πραγματοποιούνται σε άλλες τρεις μονάδες.
            Εάν ο αριθμητικός μέσος όρος των μετρούμενων τιμών για τις εν λόγω τρεις μονάδες δεν πληροί τις απαιτήσεις, οι οποίες υπόκεινται στις ανοχές επαλήθευσης του πίνακα 1, θεωρείται ότι τόσο το συγκεκριμένο μοντέλο όσο και όλα τα ισοδύναμα μοντέλα δεν συμμορφώνονται με τις απαιτήσεις του παραρτήματος II.
            Οι αρχές των κρατών μελών παρέχουν τα αποτελέσματα της δοκιμής και άλλες σχετικές πληροφορίες στις αρχές των άλλων κρατών μελών και στην Επιτροπή εντός ενός μηνός από τη λήψη της απόφασης σχετικά με τη μη συμμόρφωση του μοντέλου.
            Οι αρχές των κρατών μελών χρησιμοποιούν τις μεθόδους μετρήσεων και υπολογισμών που καθορίζονται στο παράρτημα VIII.
            
               Πίνακας 1
            
            
                        Παράμετρος
                     
                     
                        Ανοχές επαλήθευσης
                     
                  
                        SPI
                     
                     
                        Η μετρούμενη τιμή να μην υπερβαίνει τη μέγιστη δηλωμένη τιμή κατά περισσότερο από 7 %.
                     
                  
                        Θερμική απόδοση της ΟΜΕ
                     
                     
                        Η μετρούμενη τιμή να μην είναι μικρότερη του 93 % της ελάχιστης δηλωμένης τιμής.
                     
                  
                        Στάθμη ηχητικής ισχύος
                     
                     
                        Η μετρούμενη τιμή να μην υπερβαίνει την κατά 2 dB επαυξημένη μέγιστη δηλωμένη τιμή.
                     
                  Οι ανοχές επαλήθευσης που ορίζονται στο παρόν παράρτημα αφορούν μόνο την επαλήθευση των μετρούμενων παραμέτρων από τις αρχές των κρατών μελών και δεν χρησιμοποιούνται από τον προμηθευτή ως επιτρεπόμενες ανοχές για τον καθορισμό των αριθμητικών τιμών που αναφέρονται στον τεχνικό φάκελο. Οι τιμές και οι τάξεις στην ετικέτα ή στο (ηλεκτρονικό) δελτίο προϊόντος δεν είναι ευνοϊκότερες για τον προμηθευτή σε σχέση με τις τιμές που αναφέρονται στην τεχνική τεκμηρίωση.